Sheila E.

Si Sheila Cecilia Escovedo (namundag kan ika-12 kan Disyembre taong 1957), na midbid sa pangaran sa entablado na Sheila E., sarong Amerikanong parakanta, parasurat nin kanta, musikero, asin aktres. Pigbibilang na saro sa pinakadakulang musikero kan saiyang henerasyon; midbid siya sa mga kakayahan bilang sarong multi-instrumentalista, na parati mas gustong magtugtog nin tambol o perkusyon. Siya minsan inaapod na "Reyna nin Perkusyon".  An saiyang musika igwa nin manlaen-laen na estilo, kabali an R&amp;B, funk, jazz, pop, synth-pop, latin pop, asin salsa.

Namundag asin nagdakula sa Oakland, California, nagpoon si Sheila kan saiyang karera sa musika bilang sarong percussionist para sa George Duke Band kan taong 1976. Naghale siya sa banda kan taong 1980. Naging  mapanggana siya sa pagluwas kan saiyang debut album na The Glamorous Life (1984) sa Warner Bros. Records. An mga solong album na "The Glamorous Life" asin "The Belle of St. Mark"naging mga internasyonal na sikat. An album nakakua nin apat na nominasyon sa Grammy Award; kaiba an saro para sa Pinakamarahay na Bagong Artista. An saiyang sinundan na album na Romance 1600 (1985) nagprodusir nin saro pang nangengenot na internasyonal na hit na inaapod na "A Love Bizarre". Nagpaluwas siya nin duwa pang album sa Warner Bros. Records: Sheila E. (1987) asin Sex Cymbal (1991). 

Kategorya:Articles with hCards